ଶକ୍ତିମାନ ସାତ ଜଣ ଗୁରୁଙ୍କ ଠାରୁ ଶକ୍ତି ପାଇଥିଲେ, ଯେଉଁମାନେ ତାଙ୍କୁ କୁଶଳୀ କରି ଗଢିଥିଲେ ଓ ପ୍ରାକୃତିକ ଶକ୍ତି - ଯୋଗ ଶକ୍ତି ସହ ତାଙ୍କୁ ଆଶୀର୍ବାଦ ଦେଇଥିଲେ । ସେ ସୂର୍ଯ୍ୟବଂଶୀ ନାମକ ଏକ ସାଧୁଦଳଦ୍ୱାରା ଅନ୍ଧକାର ବିପକ୍ଷରେ ଲଢିବା ପାଇଁ ଏକ ଯୋଦ୍ଧା ଭଳି ବଛା ଯାଇଥିଲେ । ସେମାନେ ଏକ ନକ୍ଷତ୍ର ସୂର୍ଯ୍ୟଙ୍କ ଅନୁଧାବକ ଥିଲେ । ଶିକ୍ଷାର ଅଂଶ ଭାବରେ ସେ କୁଣ୍ଡଳିନୀ ଯୋଗ ଶିକ୍ଷା ଲାଭ କରିଥିଲେ, ଯାହାଦ୍ୱାରା ସେ ସାତୋଟି ଚକ୍ରକୁ ଜାଗ୍ରତ କରି, ସେଥିରୁ ମହାନ ପ୍ରାକୃତିକ ଶକ୍ତି ପାଇ ପାରୁଥିଲେ । ନିଜ ଶକ୍ତି ଉପରେ ସମ୍ପୂର୍ଣ୍ଣ ପ୍ରଭାବ ବିସ୍ତାର କରିବା ପାଇଁ ସେ ମୃତ୍ୟୁର ପ୍ରଥା ଅବଲମ୍ବନ କରିଥିଲେ । ମାତ୍ର, ତାହା ତାଙ୍କର ମୃତ୍ୟୁର କାରଣ ହୋଇନଥିଲା ବରଂ ସାଧାରଣ ମଣିଷ ଅପେକ୍ଷା ତାଙ୍କୁ ଅଧିକ ଜୀବନ୍ତ କରି ଗଢି ତୋଳିଲା । ସେ ମଧ୍ୟ ଯଜ୍ଞକୁ କାର୍ଯ୍ୟକାରୀ କରିଥିଲେ, ଯେଉଁଥିରେ ସେ ନିଜକୁ ନିଆଁ ମଧ୍ୟରେ ପ୍ରବେଶ କରାଇଥିଲେ ଓ ନିଜର ଶରୀରକୁ ନିଆଁରେ ଭସ୍ମୀଭୂତ କରାଇଥିଲେ ତା ପରେ ସେ ପଞ୍ଚ ମହାଭୂତ ଯାତ୍ରା କରିଥିଲେ । ତା ପରେ ଜୀବନର ପାଞ୍ଚୋଟି ତତ୍ତ୍ୱ ଯଥା : ଅଗ୍ନି, ବାୟୁ, ଜଳ, ପୃଥିବୀ, ଆକାଶ ତାଙ୍କ ଶରୀରକୁ ଗ୍ରହଣ କରିଥିଲେ ଓ ସେମାନଙ୍କର ସ୍ୱତନ୍ତ୍ର ଶକ୍ତିକୁ ସେମାନେ ଶକ୍ତିମାନଙ୍କ ଶରୀରକୁ ଦାନ କରିଥିଲେ । ଏହିପରି ଭାବେ ସେ ନିଜର ମରଣଶୀଳ ଶରୀରକୁ ତ୍ୟାଗ କରି, ଏ ପୃଥିବୀରେ ପାପ ବିପକ୍ଷରେ ଲଢିବା ପାଇଁ, ଏକ ମହାନ ବୀରର ରୂପକୁ ବରଣ କଲେ, ଯାହା ଶକ୍ତିମାନ ଭାବେ ଜଣାଶୁଣା ।

ଶକ୍ତିମାନ ସୃଷ୍ଟି ହୋଇସାରିବା ପରେ, ସେ ତାଙ୍କର ଚିର ଶତ୍ରୁ କୀଲ୍ବିଶକୁ ଧ୍ୱଂସ କରିବା ପାଇଁ ବାହାରିଲେ । ମାତ୍ର, ମହାଗୁରୁ (ଟମ ଅଲ୍ଟର) କହିଲେ ଯେ, ପାପ ଧ୍ୱଂସ ହେବା ପରେ ହିଁ କୀଲ୍ବିଶକୁ ହରାଯାଇପାରେ । ଶକ୍ତିମାନର ଲକ୍ଷ ହେଉଛି ଲୋକମାନଙ୍କ ମଧ୍ୟରେ ଥିବା ପାପକୁ ଧ୍ୱଂସ କରିବା, ପାପୀ ଲୋକକୁ ନୁହେଁ । ଶକ୍ତିମାନଙ୍କ ଦୁଃସାହସିକ କାର୍ଯ୍ୟରେ, କୀଲ୍ବିଶ ଓ ତାର ଅନୁଚରଗଣ ଶକ୍ତିମାନକୁ ପରାସ୍ତ କରିବା ପାଇଁ ଚେଷ୍ଟା କରିବା ବେଳେ, ଶକ୍ତିମାନ ନ୍ୟାୟ ଓ ତାଙ୍କ ସାଙ୍ଗଙ୍କୁ ରକ୍ଷା କରିବା କଥା ଦେଖାଯାଇଛି ।

ସଞ୍ଜୀବ ମହାଶୟ
ଡଃ ଶିଶିର
ଉତ୍ପତ୍ତି
ଓଲ୍ଫା